CELEX: 32013R0442
Language: fi
Date: 2013-05-07 00:00:00
Title: Komission täytäntöönpanoasetus (EU) N:o 442/2013, annettu 7 päivänä toukokuuta 2013 , tiettyjen tavaroiden luokittelusta yhdistettyyn nimikkeistöön

15.5.2013   
            
            
               FI
            
            
               Euroopan unionin virallinen lehti
            
            
               L 130/15
            
         KOMISSION TÄYTÄNTÖÖNPANOASETUS (EU) N:o 442/2013,
   annettu 7 päivänä toukokuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä toukokuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Homogeeninen, ei-rakeinen, pehmeä tahna, jonka tuoksu on mausteinen ja maku ensisijaisesti suolainen ja mausteinen (”shiro miso”).
                  Tuote sisältää (painoprosentteina)
                  
                              —
                           
                           
                              soijapapuja
                           
                           
                              43
                           
                        
                              —
                           
                           
                              riisiä
                           
                           
                              43
                           
                        
                              —
                           
                           
                              suolaa
                           
                           
                              12
                           
                        
                              —
                           
                           
                              vettä
                           
                           
                              2.
                           
                        Tahna tehdään höyrytettyjen soijapapujen ja höyrytetyn riisin seoksen (koji-homeen avulla tapahtuvan) käymisen avulla.
                  Eri maut kehittyvät käymisen aikana, ja tuotetta käytetään aineosana perinteisissä japanilaisissa ruokalajeissa.
               
               
                  2103 90 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-koodien 2103, 2103 90 ja 2103 90 90 nimiketekstien mukaisesti.
                  Tuotetta lisätään ruokalajeihin niiden maustamiseksi, sitä voidaan käyttää monenlaisissa ruokalajeissa ja sillä on nimikkeen 2103 maustamisvalmisteita olevien sekoitusten ominaispiirteet.
                  Tuote on valmiste, joka antaa makua ruokaan, mutta jota ei ole tarkoitettu syötäväksi sellaisenaan. Luokittelu nimikkeeseen 2008 ei sen vuoksi tule kyseeseen (ks. myös harmonoidun järjestelmän selitykset, nimike 2103, A kohdan kolmas kappale).
                  Koska nimikkeen 2103 kuvaus on yksityiskohtaisempi, luokittelu nimikkeeseen 2106 muualle kuulumattomaksi elintarvikevalmisteeksi ei tule kyseeseen.
                  Sen vuoksi tuote on luokiteltava CN-koodiin 2103 90 90 muuksi maustamisvalmisteita olevaksi sekoitukseksi.